NaiveNeuron/SloPal huggingface dataset:
Lukáč, Jozef, poslanec NR SR (2022-02-08):
Ďakujem za slovo, pán predseda. Pani kolegyňa, vaše vystúpenie úspešne prenieslo spor, ktorý je vo vnútri ministerstva kultúry na pôdu Národnej rady, ale iba veľmi-veľmi vzdialene ste sa dotkli problému, ktorý prejednávame, a to je územné plánovanie. Bohužiaľ, fakt je fakt, je to spor, avšak pán vicepremiér Holý niekoľkokrát už spomenul, že je pripravený akceptovať pamiatkarov, návrhy pamiatkarov a zapracovať, čiže myslím si, že tento zákon určite slovenské pamiatky neohrozí.
Paška, Pavol, predseda NR SR (2012-06-21):
Ďakujem pekne. Je 12.05 hodín, pani poslankyne, páni poslanci, prerušujem rokovanie o tomto bode programu. Vyhlasujem obedňajšiu prestávku. Budeme pokračovať o 14.00 hodine pravidelným bodom, ktorým je hodina otázok, a potom o 15.00 hodine budeme pokračovať ďalej v rokovaní o tomto bode programu. Ešte pán poslanec Gál, procedurálny návrh?
P. Paška, predseda NR SR: (2007-02-01):
Ešte doplňujúca otázka, pán poslanec?
Galko, Ľubomír, poslanec NR SR (2013-10-24):
Ďakujem pekne. Ja modifikujem ten procedurálny návrh, ktorý som chcel dať, keď vidím, že je tu pani ministerka. Dávam procedurálny návrh, ak sa táto schôdza, bude vyzerať, že sa pretiahne veľmi dlho a pani ministerka by mala problém tu tak dlho byť, aby ste, aby sme schválili všeobecným súhlasom prerušenie tejto schôdze a aby sme v nej pokračovali až po voľbách do vyšších územných celkov. Odôvodním: Niekoľkokrát tu zaznelo priamo od poslancov SMER-u, že táto schôdza bola zvolaná teraz len kvôli tomu, aby to bolo využívané ako kampaň do vyšších územných celkov, a preto si myslím, že všeobecným súhlasom takto schválený návrh ukáže, že všetci máme dobrú snahu venovať tejto záležitosti toľko pozornosti, koľko jej treba venovať bez toho, aby sme to zneužívali na nejakú kampaň do volieb do vyšších územných celkov. Ďakujem pekne.
M. Číž, podpredseda NR SR: (2007-03-29):
(Hlasovanie.) Prítomných 132 poslancov, za návrh 80 poslancov, proti 22 poslancov, zdržalo sa 30 poslancov. Konštatujem, že tieto návrhy zo spoločnej správy sme schválili.
Grendel, Gábor, podpredseda NR SR (2022-06-29):
Vážené panie poslankyne, vážení páni poslanci, otváram rokovanie 70. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 32 poslancov. Prosím, aby sme sa pred začatím rokovania prezentovali. (Prezentácia.) Prítomných 92 poslancov. Konštatujem, že Národná rada je uznášaniaschopná. Na 70. schôdzi Národnej rady Slovenskej republiky budú overovateľmi poslanci Marián Viskupič a Jozef Habánik. Náhradníkmi budú poslanci Peter Dobeš a pani poslankyňa Jana Vaľová. Na dnešnom rokovacom dni o ospravedlnenie požiadali páni poslanci Martin Borguľa, Ľudovít Goga, Stanislav Mizík, Tomáš Taraba a pani poslankyňa Alexandra Pivková. Na zahraničnej pracovnej ceste je pani poslankyňa Martina Brisudová. Poslanci žiadajú na tejto schôdzi prerokovať návrh na vyslovenie nedôvery členovi vlády Slovenskej republiky Samuelovi Vlčanovi, poverenému riadením ministerstva pôdohospodárstva a rozvoja vidieka Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Návrh má tlač 1077. Uvedený návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský bol určený výbor pre pôdohospodárstvo a životné prostredie. Taktiež bol zaslaný vláde na zaujatie stanoviska. Vážené panie poslankyne, vážení páni poslanci, v mene troch poslaneckých klubov – za OĽANO, SME RODINA a SaS – podávam procedurálny návrh, aby sme dnes rokovali do 19. hodiny, štandardne, a aby o tomto návrhu sme hlasovali zajtra o 11. hodine, nech by sme skončili teda kedykoľvek, či už dnes, alebo zajtra doobeda. Je všeobecný súhlas? (Súhlasná reakcia pléna.) Áno, takže ďakujem veľmi pekne. Určili sme termín hlasovania zajtra o jedenástej hodine. Ešte na úvod mi dovoľte, skôr ako udelím slovo pánovi poslancovi, ktorý bude predkladať návrh na vyslovenie nedôvery, mi dovoľte, aby som pozdravil študentov z Mládežníckeho parlamentu v Starej Ľubovni, ktorí sú u nás na balkóne pre verejnosť. (Potlesk.) Teraz prosím pána poslanca Richarda Takáča, aby ako poverený člen skupiny poslancov návrh na vyslovenie nedôvery uviedol. (Bod programu: Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Samuelovi Vlčanovi, poverenému riadením Ministerstva pôdohospodárstva a rozvoja vidieka Slovenskej republiky , tlač 1077.)
Pado, Martin, poslanec NR SR (2010-12-15):
Ďakujem pekne za slovo, pán predsedajúci. Vážené pani poslankyne, páni poslanci, návrh novely zákona 564/1991 Zb. o obecnej polícii v znení neskorších predpisov je motivovaný v prvom rade záujmom obcí o služby obecnej polície na katastrálnom území inej obce na ich území. V uplynulom období mali niektoré obce o toto záujem, avšak, bohužiaľ, vzhľadom na súčasný text zákona toto nie je možné uplatniť a bola to práve prokuratúra, ktorá zamedzila takejto možnosti. Cieľom je teda vytvoriť zákonom stanovené alebo zákonné podmienky pre možnosť rozšírenia pôsobenia útvarov obecných polícií aj mimo katastrálneho územia príslušnej obce. Týmto spôsobom vytvoríme právny rámec a podmienky na zvýšenie bezpečnosti občanov a v podstate nijakým spôsobom neukladáme nikomu ani povinnosť, neprikazujeme nič, je to vlastne len vytvorenie zákonného rámca. Treba si zobrať v úvahu, že existujú situácie, kedy vzdialenosť medzi mestom a obcou je povedzme 1,5 km, avšak územný obvod pôsobenia príslušnej štátnej polície alebo príslušného obvodného oddelenia štátnej polície je práve len v katastrálnom území mesta a opačne. Štátna polícia, obvod, do ktorého spadá príslušná obec, tak sídlo je vzdialené povedzme 10, 15 kilometrov a v niektorých prípadoch je problém, aby sa tí policajti dostali. Takže myslím, že tento krok, samozrejme, môže stáť nejaké finančné prostriedky v prípade, že sa obce dohodnú na nejakej náhrade, ale zo zákona alebo priamo z novely to nevyplýva, je to vždy vecou dohody. A je to podmienené súhlasom zástupcov občanov, volených zástupcov, teda poslancov obecných zastupiteľstiev príslušnej obce, ktorá by chcela tieto služby využívať. Ďakujem pekne za pozornosť.
T. Mikuš, poslanec: (2007-02-01):
Za gestorský výbor navrhujem výbor pre financie, rozpočet a menu. Zároveň odporúčam, aby výbory uvedený návrh prerokovali do 15. marca 2007 a gestorský výbor do 16. marca 2007. Vážený pán predsedajúci, dajte, prosím, hlasovať o tomto návrhu.
Viskupič, Marián, poslanec NR SR (2023-02-16):
Ďakujem pekne za slovo, pán predsedajúci. No tak toto je akoby zrážka svetonázorov. No áno, strana SMER proste vidí to, že teda treba zdaňovať všetko, čo sa hýbe, a teda aj keď to je zdanené, veď oni zaplatia z toho zisku tú daň, tak treba proste ešte vyššiu daň. Čiže tuto už čo na to povedať? No zopakujem len to, tým najslabším to poškodí najviac. Ale tak úplne symbolicky sa pán kolega Kamenický nezmienil, že ako vlastne to chcú zvýšiť, na akú sadzbu. Ono to tak dobre znie, že teda tá vlastne, tá sadzba je, že 0,03. Ale čo to znamená? No to sú tri percentá, ak si niekto myslí ročne, no nie, mesačne. To znamená, že ročne je to 36 %. Tridsaťšesť percent, hej? Dnes je 21-percentná sadzba dane z príjmu právnických osôb, a takto vlastne viac ako, ako zdvojnásobí. Čiže toto, prosím, keď budete stláčať, kolegovci, tlačítka, to je, že úplne že extrémne zvýšenie a ťažko na to, ťažko na to čokoľvek povedať. Ďakujem pekne.
P. Kresák, poslanec: (2001-10-31):
J. Migaš, predseda NR SR: Prezentujme sa a hlasujme o tomto uznesení. Prezentácia. (Hlasovanie.) Prítomných je 113 poslancov, za 80, proti 15, zdržalo sa 17,  nehlasoval 1. Konštatujem, že Národná rada schválila návrh uznesenia k návrhu koncepcie stabilizácie súdnictva. Pani poslankyňa Záborská, procedurálny? Nech sa páči, procedurálny návrh pani poslankyňa Záborská.
Simon, Zsolt, poslanec NR SR (2018-09-14):
Ďakujem pekne. Pán kolega, v mnohých veciach s vami súhlasím, ale ja by som ešte, ak dovolíte, by som niečo dodal. Tá predchádzajúca vláda Roberta Fica zaviedla chaos pri tých potravinách, keď znížila DPH na časť potravín. Národná, hrdá národná SNS chce znížiť DPH na ubytovanie, ale vôbec nerieši také národné jedlo ako bryndzové halušky, lebo aj zemiaky sú za 20 %, aj bryndza je za 20 percent. Ale áno, sponzori, ktorí majú ubytovacie kapacity, oni musia ísť s cenou dole. Povedzme si tak, ako je. Vytvárate chaos v tých daniach, ako keď by tie dane boli nižšie pre všetko, aj pre všetky potraviny, aj v ubytovaní. A možnože by ste nerobili taký chaos pri zamestnávaní. A na druhej strane zvyšujete náklady pre tých prevádzkovateľov hotelov, lebo oni majú zvýšené náklady vďaka zmene v Zákonníku práce. Možnože keby ste znížili zaťaženie ceny práce, by bolo lepšie, ale touto cestou sa, táto vládna koalícia si kupuje len od vybraných skupín tzv. odpustky. Je to dobrý marketingový prístup. Takýto zlepenec, ako tu je, že sa počas volebného obdobia niekoľkokrát pretransformuje, bábky sa popresúvajú, a potom idú robiť takúto vec. Ja by som bol oveľa radšej, keby ste všetky potraviny ako en bloc kompletne tiež k tomu prifarili, aby boli za 10 %, lebo nie je to slušné ani odborné od hrdej strany SNS, že chce, aby slovenské národné jedlo bryndzové halušky boli... (Prerušenie vystúpenia časomerom.)
Grendel, Gábor, podpredseda NR SR (2022-10-06):
Ďakujeme, pani ministerka. Ďalšia otázka je od pána poslanca Miloša Svrčeka a to na vás, pani ministerka kultúry. Otázka znie: „Akým spôsobom a akými krokmi chce rezort kultúry v najbližšom období prilákať na Slovensko viac filmárov? Existuje snaha zvýšiť konkurencieschopnosť systému podpory audiovizuálneho priemyslu na Slovensku zo strany rezortu? Ak áno, ako?“
M. Fronc, poslanec: (2009-02-05):
Myslím, že je podstatné, že to zaznelo. A jedna poznámka, pán kolega, možnože nebolo dobré hovoriť o tom povinnom pridelení asistenta, pretože tak ako zaviedli nútenú ročnú prácu vysokoškolákov, tak sa obávam, že aj na budúcu schôdzu kolegyňa Vaľová toto uplatní. Ďakujem.
Pčolinský, Peter, doterajší podpredseda NR SR (2023-10-25):
Pán poslanec Tomáš Hellebrandt.
A. Belousovová, podpredsedníčka NR SR: (2009-04-23):
Pán navrhovateľ chce zaujať stanovisko. Nech sa páči.
Glváč, Martin, podpredseda NR SR (2017-06-19):
Pani ombudsmanka, poprosím vás, mimo sály. Ďakujem.
Sulík, Richard, poslanec NR SR (2012-05-11):
Ďakujem pekne. Pán poslanec Škripek, no počuli sme zaujímavý prejav a hlavne veľmi zaujímavý citát na záver. Konštatujete, ako niet peňazí na sestričky, 150 eur na mamičky, dve-tri eurá na obedy a tak ďalej. Chcel by som v tejto súvislosti spomenúť, že Slovensko teda je chudobnou krajinou, najnižšie mzdy v eurozóne máme, zároveň ale sa hráme na najväčších grandov a našim milým priateľom v Grécku ideme posielať najprv teda záruky a neskôr peniaze v podstate z pohľadu nejakej mamičky alebo sestričky v nepredstaviteľných sumách. Celé konsolidačné úsilie, ktoré musí táto vláda zvládnuť, je menšie, ako záruky, ktoré vystavíme Grékom na to, aby si oni mohli udržať vyšší životný štandard, i keď klesajúci, ale vyšší životný štandard, oveľa vyšší, ako máme my na Slovensku. Tak možno aj toto si treba uvedomiť a možno teda aj ctení kolegovia zo SMER-u, keď tu najbližšie budú hlasovať za trvalý euroval, čo je ďalšie zbedačovanie Slovenska, keď tu budú hlasovať so sklopenými ušami za a budú sa tváriť, akí sú hrozne dobrí Európania, možnože si, poslanec Škripek, spomenú na váš dnešný prejav a hlavne na ten záverečný citát. Ďakujem pekne.
Kollár, Boris, predseda NR SR (2023-03-16):
Prosím vás pekne, bude reagovať pán poslanec Saloň? Nie, dobre. Dobre. Pán poslanec Šipoš mal urobiť návrh na zmeny vo výboroch, neurobil to a preto máme tu takýto neporiadok. Kde je ešte pán poslanec Suja, nech sa páči, áno, zapojte sa.
Madej, Róbert, poslanec NR SR (2011-10-21):
Ďakujem pekne. Vážená pani ministerka, vážený pán predseda Národnej rady, panie poslankyne, páni poslanci, predseda Národnej rady Slovenskej republiky svojím rozhodnutím z 21. októbra 2011 č. 550 pridelil Ústavnoprávnemu výboru Národnej rady Slovenskej republiky návrh vlády na skrátené legislatívne konanie o návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov (tlač 549) s termínom ihneď. Ústavnoprávny výbor Národnej rady Slovenskej republiky prerokoval návrh vlády na skrátené legislatívne konanie na svojej 47 schôdzi 21. októbra 2011. Uznesením z 21. októbra 2011 pod č. 325 odporúčal Národnej rade Slovenskej republiky súhlasiť so skráteným legislatívnym konaním o návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky. Vážený pán predsedajúci, prosím vás, aby ste otvorili rozpravu.
Farkašovský, Karol, poslanec NR SR (2019-03-28):
Ďakujem pekne za slovo. Pani Zimenová, ja som vás pozorne počúval a z tej raketometnej paľby percent o násilí na Slovensku vo mne vyvoláva dojem a vzniká dojem, ako keby sme žili tu v nejakom filmovom horore. To, čo ste povedali, je pre slabšie povahy asi dôvod aj na vysťahovanie sa zo Slovenska. Takže podľa môjho názoru treba opatrne používať tie fakty. A ja viem, že niektoré údaje sú až zarážajúce, ale zase nevyvolávajme dojem u ľudí a u občanov, že polícia a primerané orgány na Slovensku alebo politici s tým nič nerobia. Premenené na skutočnosť, Istanbulský dohovor je teda podľa vás, podľa všetkého všeliek na riešenie problematiky násilia na ženách. Podotýkam, že je tu aj násilie na, na senioroch, násilie na deťoch a môže byť aj násilie na mužoch. To sme už zdôraznili. Tému nikto nespochybňuje, nikto nespochybňuje ani jej dôležitosť, ale pri všetkej úcte, ak máte návrhy do slovenskej legislatívy, tak ich predložte, mali ste na to už aj tri roky k dispozícii, rešpektujem vaše právo na názor. Prosím vás, rešpektujte právo na názor aj u nás, u iných poslancov a skôr ako plamenné prívlastky navrhnite konkrétne legislatívne zlepšenie, ak ich máte.
Hrnčiar, Andrej, podpredseda NR SR (2016-06-15):
Končím možnosť nahlásiť sa s faktickými poznámkami. Na vystúpenie pána poslanca tri faktické poznámky. Nech sa páči, pán poslanec Beluský.
Glváč, Martin, podpredseda NR SR (2018-12-07):
Ďakujem pekne za naozaj krátke uvedenie. A prosím pána spravodajcu, aby nás informoval o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán poslanec Podmanický, nech sa páči.
M. Hort, podpredseda NR SR: (2008-10-23):
Nech sa páči, pán poslanec.
Kollár, Boris, predseda NR SR (2022-02-25):
(Zaznievanie gongu.) Vážené pani poslankyne, vážení páni poslanci, vzhľadom na to, že už rokovali príslušné výbory, pristúpime k druhému čítaniu o vládnom návrhu zákona o niektorých opatreniach v súvislosti so situáciou na Ukrajine , ktorý prerokuvávame v skrátenom legislatívnom konaní. Vládny návrh zákona je pod tlačou 919, výsledky rokovania výborov sú v tlači 919a. Prosím ministra vnútra Slovenskej republiky Romana Mikulca, aby vládny návrh zákona odôvodnil. (Reakcia z pléna.) Aha, pardon. Tak zastúpi ho pani ministerka Milanová. Nech sa páči, máte slovo.
Vons, Peter, poslanec NR SR (2020-11-25):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Petrák, Ľubomír, poslanec NR SR (2017-09-07):
Ďakujem pekne za slovo, pán podpredseda. Vážený pán podpredseda, vážená pani ministerka, ctené kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade podľa § 79 ods. 1 zákona o rokovacom poriadku správu výborov o výsledku prerokovania vládneho návrhu zákona, ktorým je vládny návrh o verejnej výskumnej inštitúcii a o zmene a doplnení niektorých zákonov (tlač 569), v druhom čítaní. Tento zákon bol uznesením Národnej rady z 12. júna 2017 pod č. 681 pridelený ústavnoprávnemu výboru, výboru pre financie a rozpočet, výboru pre vzdelávanie, vedu, mládež a šport. Ako gestorský výbor bol určený výbor pre vzdelávanie, vedu, mládež a šport. Výbory prerokovali návrh zákona v lehote určenej uznesením Národnej rady a iné výbory o tomto návrhu zákona nerokovali. Gestorský výbor konštatuje, že do začiatku rokovania o vládnom návrhu zákona nedostal žiadne stanoviská od poslancov podľa § 75 ods. 2 zákona o rokovacom poriadku. K tomuto vládnemu návrhu zákona zaujali výbory tieto stanoviská: Ústavnoprávny výbor uznesením č. 245 zo 4. septembra 2017, výbor pre financie a rozpočet uznesením č. 176 zo 4. septembra 2017 a výbor pre vzdelávanie, vedu, mládež a šport uznesením č. 103 z 5. septembra 2017 a všetky výbory zhodne odporúčajú vládny návrh zákona schváliť s pozmeňujúcimi a doplňujúcimi návrhmi uvedenými v IV. časti spoločnej správy. V IV. časti spoločnej správy sa nachádza celkovo 56 pozmeňujúcich a doplňujúcich návrhov a gestorský výbor odporúča Národnej rade hlasovať o týchto zmenách a doplnkoch spoločne s odporúčaním gestorského výboru schváliť. Gestorský výbor ďalej odporúča Národnej rade vládny návrh zákona o verejnej výskumnej inštitúcii a o zmene a doplnení niektorých zákonov (tlač 569) schváliť v znení pozmeňujúcich a doplňujúcich návrhov uvedených v tejto správe. Predmetná spoločná správa bola schválená uznesením výboru pre vzdelávanie, vedu, mládež a šport 6. septembra 2017 pod uznesením č. 111 a týmto uznesením ma výbor zároveň poveril, aby som na schôdzi Národnej rady informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku. Pán predsedajúci, skončil som, prosím, otvorte rozpravu.
Blahová, Natália, poslankyňa NR SR (2018-05-23):
Ďakujem pekne kolegyni aj a za pripomenutie tejto problematiky. Je to naozaj veľmi široká, vážna problematika a nie je tam žiadnym spôsobom relevantným rozpracovaná v správe. A to tiež stojí za povšimnutie, čo si pani poslankyňa Verešová, spomínala, že iné pani komisárka hovorí na mikrofón a iné je v správe. A ja som si to povšimla nielen dnes, čo sme boli svedkami tohoto uvedenia správy, ale ja som si to všimla aj v médiách, kde okrem teda takýchto zavádzajúcich informácií o svojej činnosti komisárka aj vyplakávala o tom, že nemá dostatok financií na vedenie svojho úradu. No vieme, že má dostatok financií na zakupovanie obrazov, platenie štyroch parkovacích miest, a myslím si, že aj na takúto činnosť, ktorú nám predviedla pani komisárka vo svojej správe, má tých peňazí až priveľa, pretože toto, čo je prezentované ako práca, jedna celoročná práca, to my ako poslankyne so svojou prácou s jednotlivými občanmi vyprodukujeme za dva-tri mesiace. Takže ďakujem veľmi pekne za pripomenutie problému.
Hort, Milan, podpredseda NR SR (2010-12-10):
Ďakujem. S faktickou poznámkou na vystúpenie pána poslanca Želiezku sa prihlásil pán poslanec Martin Fecko ako jediný. Uzatváram možnosť prihlásiť sa s faktickou poznámkou. Nech sa páči, pán poslanec, máte slovo.
Kaník, Ľudovít, poslanec NR SR (2012-08-06):
Ďakujem. Chcem sa poďakovať všetkým kolegom, ktorí sa zapojili do faktických poznámok. Malá poznámka na okraj, že naozaj v piatok to, ako sme ukončili alebo prerušili rozpravu, sa úplne vymykalo rokovaciemu poriadku, respektíve bol porušený rokovací poriadok. Je to proste tak. A teraz k samotným faktickým poznámkam. Myslím, že za protistranu hovorila pani Tomanová najmä, a preto len pár poznámok k tomu. Keď sa neustále hovorí o nejakom deficite, tak chcem zdôrazniť, že tie peniaze, ktoré sa ukladajú na osobných účtoch občanov Slovenskej republiky, sa nemíňajú. Tie neodchádzajú. Tie zostávajú. Vytvárajú rezervy, takže o deficite v pravom slova zmysle nemožno hovoriť. Naopak, tie peniaze, ktoré odchádzajú do Sociálnej poisťovne, a teraz ich tam bude odchádzať viac, ak presadíte váš zákon, tak tie sa minú okamžite. A naozaj zostáva len veľká čierna diera. Sociálna poisťovňa, alebo prvý pilier je pyramídovou hrou. Všetky znaky pyramídovej hry obsahuje. Prispievajú do neho ľudia, ktorých peniaze sa okamžite míňajú na výplatu tých, ktorí majú nárok na túto výplatu, a stále väčšie a väčšie dlhy to produkuje a zostáva to stále vo väčšom a väčšom deficite. Takže neriešenie tohto problému a zhoršovanie tohto problému tým, že sa výrazne oslabí druhý pilier, je prehlbovanie deficitu. Nech to zoberiete z akejkoľvek strany. Jediná cesta k tomu, ako z toho von, je mať silný robustný druhý pilier.
Galko, Ľubomír, poslanec NR SR (2018-10-23):
Ďakujem pekne. Pán kolega Dostál, len jedna poznámka. Si sa pýtal, že kde bol pán Kotleba, že nebol, že tu nebol cez prestávku? No, pán Kotleba bol s obyvateľom Bašternákovho bytu a predstaviteľmi Slovenskej národnej strany a strany MOST – HÍD v zadnom trakte, kde vykšeftovali tento špinavý kšeft. Je to historická chvíľa, dámy a páni, keď prvýkrát Robert Fico, Béla Bugár a Andrej Danko v priateľskom objatí dohodli politický biznis s Kotlebovou Ľudovou stranou Naše Slovensko. Bez hanby a verejne. Keď už nič iné, tak aspoň táto informácia je a určite bude pre voličov cenná. A druhá poznámka, čo sa týka predstaviteľov politikov z politickej strany SME RODINA, musím povedať, že mňa osobne teda veľmi sklamali. Ďakujem pekne.
Glváč, Martin, podpredseda NR SR (2018-09-14):
Vážené panie poslankyne, vážení páni poslanci, otváram štvrtý rokovací deň 34. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Andreánsky, Bagačka, Beblavý, Ivan, Janckulík, Janíková a Martinák. V rokovaní budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Návrh zákona má tlač 1096, návrh na jeho pridelenie na prerokovanie výborom je v rozhodnutí č. 1149. Dávam slovo poslancovi Balážovi, aby návrh zákona uviedol.
Baránik, Alojz, poslanec NR SR (2016-12-08):
Ďakujem pekne. Pán kolega Krajniak, oceňujem, tak by som povedal, ten, tento návrh pre jeho ideu a určitý recesistický komponent, súhlasím s myšlienkami, ktoré sú za ním, avšak čo mu vyčítam, je to, že sa zdá z neho, ako keby ten problém, ktorý tu pomenúvate, bol jediný, ktorý tu riešime. Predseda vlády a celá jeho suita, celá vláda, majú totižto imunitu totálnu, môžu si robiť, čo chcú. Všetci vieme, že akýkoľvek kriminálny alebo iný nezákonný čin, ktorý oni urobia, je krytý faktickou imunitou. A preto, keď vy hovoríte len o jednom parciálnom probléme, mohol by sa z toho urobiť nesprávny záver ten, že keď tento problém vyriešime, vyriešime všetko. Nie, my tu musíme zničiť systém, ktorý už 20 rokov a viac poskytuje imunitu celej vládnej garnitúre, a podotýkam, naprieč spektrom politickým, všetkým členom tzv. štandardných strán. A kým toto nezničíme, tak tento malý kamienok v tej mozaike bude len tým malým kamienkom v mozaike.
Suja, Miroslav, poslanec NR SR (2022-09-21):
Ďakujem za slovo. Ja by som chcel povedať, že my ako poslanci hnutia REPUBLIKA tento návrh podporíme, lebo každá zmysluplná pomoc pre deti je u nás vítaná a veľmi pekne ďakujem pani predkladateľke, že s týmto zákonom prišla.
Petro, František, poslanec NR SR (2015-09-24):
Ďakujem pekne. Vážený pán predsedajúci, vážený pán minister, panie poslankyne, páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali: ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. Ako gestorský výbor navrhol ústavnoprávny výbor s tým, aby výbory prerokovali návrh zákona do 9. novembra 2015 a gestorský výbor do 10. novembra 2015. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady Slovenskej republiky. Ďakujem, skončil som. Pán predseda, prosím, otvorte všeobecnú rozpravu.
A. Belousovová, podpredsedníčka NR SR: (2007-03-22):
Otváram rozpravu o tomto bode. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Žitňanská. Uzatváram možnosť ústnych prihlášok do rozpravy. A slovo má pani poslankyňa Žitňanská. Nech sa páči. (Hlasy z pléna.)
Hlina, Alojz, poslanec NR SR (2024-10-23):
Ďakujem pekne. Rozmýšľam, že ďakujem kolegom teda za faktické a budem sa venovať pánovi Muňkovi, lebo, teda novému členovi poslaneckého klubu SNS, ktorý spomenul vo svojom príspevku, a to je vlastne celý ten princíp toho, že vytvárate tu nejakú chiméru niečoho, na čo ešte stále niekto, žiaľ, skočí. Že vy ste v svojom príspevku spomenuli nejaký tunel Podbanské – Zakopané. Prepánakráľa, však my neviem dostavať Višňové, my nevieme spojiť Košice s Bratislavou, ale vy už tu predávate nejaký tunel popod Tatry do Zakopaného. A toto je presne to, že vy ešte budete hľadať tie ovečky, tie obete, tých ľudí naivných, prostoduchých, sancta simplicitas v tom, že prostoduchých v tom, že a čo keby náhodou, však oni to možno urobia, ak im to niekto nepokazí. A je to dosť zvrátená technika získavania pozornosti a moci a hlasov, hej, že ľuďom podsúvate, že čo vlastne viete. Takže ak náhodou zachytil niekto v tej reči, že bude sa tu, že sa tu uvažuje o nejakom tuneli Podbanské – Zakopané, tak prosím vás, berte to len ako folklór k tomu, že potrebujú zaujať, prebiť niečo. Oni nevedia dostavať Višňové. Naozaj na hanbu celému svetu! Celému svetu sme na hanbu, sme jediná krajina v Európe, ktorá nemá prepojené diaľnicou dva najväčšie mestá. To je smutná vizitka, kto a ako nám vládol a koľko z toho ste vládli vy smerohlasáci. Takže to je celý ten, celý ten váš úspech. Takže neviem, o akom tuneli vy chcete rozprávať.
Paška, Pavol, predseda NR SR (2014-11-08):
Pán poslanec, spravodajkyňa riadi hlasovanie.
Paška, Pavol, predseda NR SR (2013-10-23):
Hlasujeme. (Hlasovanie.) 138 prítomných, 101 za, 2 proti, 34 sa zdržalo, 1 nehlasoval. Tieto body sme schválili.
Baška, Jaroslav, poslanec NR SR (2022-04-29):
Ďakujem veľmi pekne za slovo. Janka aj za tvoje vystúpenie. Chcem poďakovať aj za to, ako si ukázala aj na svojich skúsenostiach, že ako sa dá možno odstaviť slušný človek za pomoci tých rôznych vecí, ktoré si pomenovala počas svojho vystúpenia. Ja chcem ešte pri tejto príležitosti povedať, že o čo sa jedná v tejto veci, pretože bolo to už viackrát spomenuté, to uznesenie, ktoré vydal vyšetrovateľ, tak schválne tam dali ten zločin založenia, zosnovania, podporovania zločineckej skupiny podľa § 296 Trestného zákona, len aby to dostal Úrad špeciálnej prokuratúry, a bolo to tu znova spomínané, že tá kolúzna väzba sa síce znížila na 6 mesiacov alebo obmedzila na 6 mesiacov, ale nie v tomto zločine založenia, zosnovania, podporovania zločineckej skupiny. Tie skúsenosti, ktoré sú tu teraz za posledné dva roky, jasne ukazujú, že niektorí boli vo väzbe aj 18 mesiacov, rok a pol. A toto teraz máme my očakávať od súdu, od vyšetrovateľov, že opozičný politik má byť teraz za mrežami vo väzbe možno 18 mesiacov, možno aj viac. Tak ako som to hovoril aj včera, to určite vyjde na voľby 2024, aby naozaj opozičný politik nemohol, nemohol nič rozprávať. Tá poistka je jasne stanovená v Ústave Slovenskej republiky, že Národná rada práve kvôli tomuto, aby ten mandát poslanca Národnej rady bol vykonávaný slobodne, aby vôbec mohol byť vôbec vykonávaný, tak je tam táto poistka, že o tom rozhoduje Národná rada Slovenskej republiky. A myslím, že v tomto prípade by nemala o tom... (Prerušenie vystúpenia časomerom.)
Bugár, Béla, podpredseda NR SR (2011-09-07):
Ďakujem, pán poslanec. Otváram rozpravu. Nakoľko som nedostal žiadnu písomnú prihlášku od poslancov, pýtam sa, či sa hlási do rozpravy niekto z vás. Konštatujem, že nie je to tak. Vyhlasujem rozpravu za skončenú. Prerušujem rokovanie o tomto bode programu. Teraz nasleduje prvé čítanie o vládnom návrhu zákona o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 477). Prosím ministra pôdohospodárstva a rozvoja vidieka Zsolta Simona, aby vládny návrh zákona uviedol.
Kaliňák, Erik, poslanec NR SR (2023-12-05):
Ďakujem pekne, pán predsedajúci. Absolútne to isté. Ja som svoje povinnosti splnil, riadne som svoj návrh predniesol. Neviem, o čom hovorí pán Dostál.
Žiga, Peter, podpredseda NR SR (2024-02-27):
Chcem sa opýtať, či je všeobecný súhlas. (Nesúhlasná reakcia pléna.) Budeme hlasovať. (Hlasovanie. Reakcia z pléna.) Prerušujem hlasovanie a vyhlasujem toto hlasovanie za zmätočné. Dávam ešte raz hlasovať o návrhu pána poslanca Saloňa. (Hlasovanie.) Konštatujem, že je prítomných 76 poslancov, 76 hlasovalo za. Návrh sme schválili. Panie, vážené panie poslankyne, vážení páni poslanci, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona, tlač 204, prerokovali zajtra, teda v stredu 28. februára, o deviatej hodine, a to až do jeho úplného prerokovania vrátane hlasovania. Je všeobecný súhlas? (Nesúhlasná reakcia pléna.) Keďže nie je všeobecný súhlas, dávam hlasovať. (Hlasovanie.) Prítomných 107 poslancov, za hlasovalo 76, zdržalo sa 30, nehlasoval 1. Návrh sme schválili. Konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o návrhu zákona v druhom čítaní rokovať na schôdzi Národnej rady tak, ako sme si určili. Ďalej v mene troch poslaneckých klubov SMER – SR, HLAS a SNS podávam procedurálny návrh, aby zajtra, v stredu 28. 2., trvala obedňajšia prestávka jednu hodinu, a to v čase od trinástej do štrnástej hodiny. Je všeobecný súhlas? (Nesúhlasná reakcia pléna.) Keďže nie je všeobecný súhlas, dávam hlasovať. (Reakcia z pléna.) Prezentujme sa a hlasujme. (Hlasovanie.) Prítomných 117 poslancov, za hlasovalo 112, proti 3, zdržali sa 2. Návrh sme schválili, ďakujem pekne. Vyhlasujem teraz trojminútovú prestávku, aby sme mohli pokračovať v rozprave o prerušenom rokovaní o návrhu pána poslanca Matoviča, ktorý bol v rozprave, my budeme pokračovať v druhom čítaní o návrhu zajtra o deviatej, chcem vás ešte teraz poprosiť, predsedov poslaneckých klubov, aby odovzdali poradie rečníkov zastupujúcich poslanecký klub, ktorí pôjdu do rozpravy zajtra ráno o deviatej, môžte ich odovzdať, to poradie rečníkov, pánovi Vodráškovi, riaditeľovi organizačného odboru. O tri minúty pokračujeme v rozprave. (Prestávka.)
Pročko, Jozef, poslanec NR SR (2024-09-11):
Ďakujem veľmi pekne. Chcem poprosiť, aby predsedajúci pristupovali naozaj spravodlivo ku všetkým vystupujúcim v rozprave. Dnes minister vnútra ma označil, že som chudobný duchom, včera ma upozornil predsedajúci, prepáčte, včera, včera... (ruch v sále) ďakujem za potlesk, hlavne Huliakovi. Včera, včera som označil, že... (Prerušenie vystúpenia predsedajúcim.)
Antal, Peter, poslanec NR SR (2018-02-07):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predsedajúci, dajte hlasovať o prvom pozmeňujúcom návrhu pána poslanca Pavelku.
Doležal, Andrej, minister dopravy a výstavby SR (2021-12-14):
Ďakujem pekne, pán predsedajúci. Vážené panie poslankyne, vážení páni poslanci, vláda rešpektuje výhrady pani prezidentky, ktoré vzniesla voči pôvodne schválenému zneniu § 117 ods. 21 zákona o elektronických komunikáciách, týkajúce sa ochrany súkromia o osobných údajov dotknutých osôb. Zároveň však vníma potrebu zo strany orgánov verejného zdravotníctva disponovať legálnou bázou pre získanie určitých údajov o účastníkoch telekomunikačnej prevádzky za účelom napríklad trasovania kontaktov či kontroly dodržiavania izolácie po príchode zo zahraničia v čase pandemického ochorenia COVID-19. Návrhom zákona sa tak umožní rýchla a efektívna identifikácia potenciálnych nositeľov nákazy a kontrola dodržiavania opatrení nariadených na zamedzenie šírenia nákazy formou poskytnutia relevantných dát orgánov vykonávajúci monitoring vývoja epidemiologickej situácie a kontrolu dodržiavania nariadených opatrení. Okrem rizika komunitného šírenia ostáva hlavným rizikom import ochorenia zo zahraničia. Poskytnuté dáta budú výlučne umožňovať identifikáciu užívateľov, ktorí sa pred svojím vstupom na územie Slovenskej republiky nachádzali v štáte, ktorý je z hľadiska výskytu ochorenia COVID-19 a epidemiologickej situácie charakterizovaný ako štát, ktorý nie je bezpečný. Takáto úprava umožní adresnejšie smerovanie opatrení a ich vynucovanie bez potreby plošného uzatvárania hraníc a zamedzenia cezhraničného pobytu osôb. Vážené panie poslankyne, vážení páni poslanci, na záver si vás dovoľujem požiadať o podporu pri prerokovávaní predloženého vládneho návrhu zákona v druhom čítaní. Ďakujem pekne.
Hargaš, Ján, poslanec NR SR (2024-05-03):
Ďakujem pekne za slovo, pán predsedajúci. Ako už bolo povedané, spolu s kolegami navrhujeme zákon, ktorý dopĺňa zákon 595/2003 o dani z príjmov a zákon 563/2009 Z. z., daňový poriadok. Zákon sa týka predvyplneného daňového priznania a viac k nemu poviem v rozprave, do ktorej sa hlásim ako prvý, a určite poprosím, aby aj koaliční poslanci teraz dávali pozor, pretože my sme už tú konštruktívnu opozíciu dohnali až na takú úroveň, že nielenže konštruktívne kritizujeme návrhy vlády, keď prídu a niečo na nich sa dá vylepšiť, ale v tomto konkrétnom prípade, predvyplnené daňové priznanie, pomáhame vláde napĺňať jej, jej programové vyhlásenie, takže viac k tomu poviem v rozprave, do ktorej sa teda hlásim ako prvý. Ďakujem.
Hrnčiar, Andrej, podpredseda NR SR (2018-06-19):
Tri faktické poznámky. Nech sa páči, prvá, pán poslanec Vašečka.
Paška, Pavol, predseda NR SR (2012-11-29):
Nie, v utorok budeme o ňom hlasovať, rozprava bola ukončená.
Pellegrini, Peter, predseda NR SR (2015-05-19):
Pán poslanec Kuffa.
Martvoň, Anton, poslanec NR SR (2014-12-03):
Ďakujem pekne. Pán poslanec Číž, zjavne ste zaujali opozíciu a nastolili ste im zrkadlo, keďže také veľké reakcie na vašu stranu. Ja osobne si myslím, že to, čo ste povedali, ste jasne a zreteľne povedali, že jednoducho je zaujímavé, že niektorí poslanci z opozície, keď boli súčasťou parlamentu a podporovali vtedajšiu koalíciu pri viacerých kauzách vtedajšej koalície, za vlády Ivety Radičovej mlčali, alebo dokonca, keď boli v ministerskom zbore, ani ich to nezaujímalo, čo sa deje na iných ministerstvách, ako sa porušuje zákon. A teraz, teraz sa dávajú do role ľudí, ktorí moralizujú, ktorí proste sa tvária ako najviac spravodliví ľudia a ktorí proste poukazujú na všetky nedostatky, ktoré sa objavujú. Je to veľmi zaujímavé, no ja osobne to nazývam farizejský prístup a myslím si, že v tomto duchu sa do budúcnosti budem aj ďalej vyjadrovať.
Grendel, Gábor, podpredseda NR SR (2022-10-05):
Pán poslanec Pročko bude reagovať na faktické poznámky. Nech sa páči.
Šmilňák, Martin, poslanec NR SR (2023-11-15):
Vážený pán predsedajúci, v mnohom, alebo v niektorých veciach z toho, čo povedal pán Pollák, nesúhlasím a v niektorých veciach súhlasím s vami. Človek, ktorý si niečo kúpi, alebo človek, ktorý má rodné číslo, a teda samospráva naňho zoberie nejaké dane, ešte nie je produktívny, ale veľmi sa mi páči váš ťah na bránu v tom, že, že ľudia z týchto komunít chcú pracovať a chcú sa učiť. A čo sa ma teda dotklo a čo chcem akcentovať, že, že mnohé deti v týchto komunitách sa vzdelávajú ako v Afrike. Áno, v mnohých komunitách v týchto osadách deti chodia do školy v dvojzmenných prevádzkach. Čo to znamená, pán premiér? Znamená to to, že tie deti idú ráno do školy na štyri hodiny a poobede, v mnohých ani nie je jedáleň, a poobede do tej istej školy ide druhá partia detí, druhá skupina detí, a tie deti nemôžu robiť žiadne mimoškolské aktivity, nemôžu sa dovzdelávať, nemôžu sa pripravovať na budúci deň, nemôžu dobiehať niečo, nemôžu robiť športové aktivity, nemôžu robiť nič. Čiže v týchto komunitách stále vzdelávame tie deti ako v Afrike, dostávajú len polovicu z toho, na čo majú právo. Každé dieťa na Slovensku má právo na kvalitné vzdelávanie, toto zatiaľ nenapĺňame a toto potrebujeme zlepšiť. Ak sa má zlepšiť rómska komunita, ak má byť produktívna, dajme im vzdelanie! Ďakujem.
P. Hrušovský, predseda NR SR: (2003-09-19):
Neschválili sme ju. V. Ondrejka, poslanec: Pripomienka č. 9. Gestorský výbor ju odporúča neschváliť.
Danko, Andrej, podpredseda NR SR (2023-12-06):
Ďakujem, pán poslanec. Do rozpravy je, á jedna faktická, pán poslanec Svoboda, nech sa páči.
Palkovič, Michal, dočasne poverený minister zdravotníctva SR (2023-06-20):
Vážený pán predsedajúci, vážené panie poslankyne, vážení páni poslanci, materiál Návrh na zvolenie predsedu a dvoch členov Dozornej rady Úradu pre dohľad nad zdravotnou starostlivosťou sa predkladá na základe ustanovenia § 26 ods. 3 zákona 581... teda Zbierky zákonov o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, podľa ktorého členov dozornej rady volí a odvoláva Národná rada Slovenskej republiky na návrh vlády. Návrh na zvolenie pána doc. MUDr. Jozefa Korčeka, PhD., do funkcie predsedu Dozornej rady Úradu pre dohľad nad zdravotnou starostlivosťou, pani JUDr. Lucie Petričko do funkcie člena Dozornej rady Úradu pre dohľad nad zdravotnou starostlivosťou a Ing. Ivety Griačovej do funkcie člena Dozornej rady Úradu pre dohľad nad zdravotnou starostlivosťou Navrhovaní kandidáti spĺňajú všetky zákonné, zákonom stanovené požiadavky. Vážený pán predsedajúci, vážené panie poslankyne, vážení páni poslanci, dovolím si požiadať o podporu a schválenie predloženého materiálu. Ďakujem pekne.
Blcháč, Ján, poslanec NR SR (2021-05-03):
Ďakujem pekne za slovo. Ja by som si, Matúš, jednu takúto úvahu dovolil v k tvojmu vystúpeniu, a síce keď si spomínal prípad istého advokáta, ktorý poskytoval, ktorý začal poskytovať služby viacerým inštitúciám, neviem, či tam bolo ministerstvo pôdohospodárstva, určite ministerstvo životného prostredia a dve, dve župy, a keď sa poukázalo na tento deal alebo tento obchod, tak tá služba prestala. To je na tom to najpodstatnejšie, pretože je jasné, že každá inštitúcia potrebuje mať právne služby, zvlášť dnes, keď sa tých konfliktov kopí donekonečna. A z toho mi vyp... z toho mi vychádza iba jedno. Podozrivé je to, keď tá služba skončila a tým pádom sa vlastne tá, ten, ten obchod akoby stransparentnil, ozrejmil, že nebol v poriadku, a preto sa ľudia ospravedlnili, skončili a nepokračovali. Keby boli pokračovali, tak ktovie, koľko by to stálo dodnes. Keby však bolo všetko v poriadku a dokázali by si tí, na ktorých si poukázal, obhájiť to, že tie služby sú potrebné, sú treba, aby boli aj zaplatené, čo je logické, a právne služby nie sú lacné, v tom prípade by sa nič nedialo, takže z toho mi vyplýva iba to, že zrejme, zrejme ten obchod, tá zmluva nebola v poriadku, a preto skončila. Čím skôr, tým lepšie. A prekvapuje ma, že, že si hovoril, že tento človek sedí ešte v Legislatívnej rade vlády a v ďalších orgánoch, čo je teda naozaj zvláštne. Ďakujem pekne.
Zimenová, Zuzana, poslankyňa NR SR (2019-12-04):
Prečo ste nenasmerovali tieto peniaze radšej tam, napríklad do podpory žiakov zo sociálne znevýhodneného prostredia? Veď Európska komisia začala voči Slovensku konanie za pretrvávajúcu diskrimináciu detí žijúcich v extrémnej chudobe z marginalizovaných rómskych osád. Práve preto, lebo Slovensko neponúka dostatok opatrení v tejto oblasti. V školách nám chýba aj ďalší odborný personál, nielen asistenti učiteľa. Učiteľom chýbajú vzdelávacie programy, ktoré by ich vyškolili na prácu s týmito deťmi s rôznym znevýhodnením. Deti z marginalizovaných rómskych komunít potrebujú lepšie materiálne zabezpečenie v školách, napríklad v podobe poskytnutia zadarmo učebných pomôcok, ale počas celého toho chodenia do školy, nie iba v prvej triede. Treba podporiť prácu ľudí v komunitných centrách, treba zabezpečiť realizáciu celodenného vzdelávania aj v popoludňajšom čase, na to všetko chýbajú ľudia. Prečo ste to nezhrnuli do Operačného programu Ľudské zdroje? Veľa vecí v školstve chýba. Zodpovedná ministerka školstva by mala hľadať zdroje na naplnenie týchto a ďalších proinkluzívnych opatrení a ak sa niekde v rezorte nájdu nevyužité zdroje, mala by ich naliať do podpory inklúzie, ktorú počas svojho pôsobenia vo funkcii podporovala len slovne. No lenže to by tam nesmela sedieť ministerka Lubyová. Takže dobre. Na záver len toľko, ak chcete, aby sa peniaze presunuli na infraštruktúru, tak povedzte nám konečne pravdu, čo sa s tými peniazmi naozaj stane a čo sa z nich má vlastne zaplatiť. Ďakujem za pozornosť.
P. Hrušovský, predseda NR SR: (2004-09-23):
Pani poslankyňa Sabolová, nech sa páči.
M. Hort, podpredseda NR SR: (2007-05-17):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a o doplnení niektorých zákonov v znení zákona č. 277/2005 Z. z. Vládny návrh zákona ste dostali pred prvým čítaním ako tlač 195 a spoločnú správu výborov máte ako tlač 195a. Prosím teraz ministra životného prostredia Slovenskej republiky pána Jaroslava Izáka, aby vládny návrh zákona odôvodnil. Pán minister, nech sa páči, máte slovo.
Bugár, Béla, podpredseda NR SR (2016-11-22):
Pán poslanec Dostál.
Mikolaj, Ján, poslanec NR SR (2011-04-01):
Vážený pán poslanec, vy sa tu snažíte moralizovať Slovenskú národnú stranu, pána Slotu, ale čo keby ste sa tak trošičku pozreli aj na seba. Zatiaľ ste takisto nemali veľa vystúpení. Prvé, ktoré som si všimol, bolo k zákonu o vysokých školách, kde ste tvrdili, že externé štúdium, externí študenti musia mať také isté podmienky ako denní. Ale čo sa stalo? Predali ste svoj názor, predali ste svoje presvedčenie za 10-percentné motivačné štúdium a na 90 % študentov ste sa vykašľali. Jednoducho ste sa vykašľali a hlasovali ste s vládnou koalíciou. Pokiaľ ide o tento návrh zákona, takisto som si nevšimol nič, čo by ste povedali vecného alebo odborného, ale povedali ste, áno, Slováci by sa cítili ako cudzinci, nepripadá mi správny, ale zase budete hlasovať za. Ale veď prvé kolo je práve na to, aby sa išlo do podstaty zákona, či zákon je dobrý, či je správny, či je filozofia nastavená správne. A vy tvrdíte, že nie, ale pritom budete hlasovať za. Samozrejme, aby to malo nejakú šťavu, tak si beriete do úst pána Slotu, pretože s vlastným odborným prejavom ste zaujať nemohli. Ale škoda, pán poslanec, že ste naozaj nepočúvali to, čo v skutočnosti pán Slota hovoril, pretože on trafil, on presne povedal to, o čo v tom zákone ide, aké budú ďalšie postupy. A to, že možnože nemáte určitý rozhľad, aby ste dokázali naozaj pochopiť, a vyťahujete, by som povedal, rôzne detaily, tak to je škoda, pretože ak by ste to pochopili, tak by ste určite opäť, už po tretíkrát, nezmenili názor, neprispôsobili sa vlastnej koalícii a nemohli by ste za tento zákon zahlasovať, pretože on v tom druhom čítaní sa môže zjemniť, ale sa môže aj pritvrdiť. Môže byť ešte horší, ako v skutočnosti je. (Potlesk.)
Laurenčík, Milan, podpredseda NR SR (2020-11-03):
Páni poslanci, prosím, kľud v sále. Toto bol jediný písomne prihlásený rečník do rozpravy, preto sa teraz pýtam, kto sa chce prihlásiť do rozpravy ústne. (Reakcie z pléna.) Končím možnosť prihlásiť sa do rozpravy, nech sa páči, pán poslanec Ľuboš Blaha.
Šimečka, Michal, podpredseda NR SR (2024-01-17):
Ďakujem pekne. Pani poslankyňa Bittá Cigániková.
Jurzyca, Eugen, poslanec NR SR (2016-10-26):
Vážený pán predsedajúci, vážení prítomní, dámy a páni, ďakujem pekne za slovo. Dovoľte, aby som prezentoval návrh poslancov Národnej rady Slovenskej republiky Eugena Jurzycu, Ľubomíra Galka, Jozefa Rajtára, Eduarda Hegera a Petra Štarchoňa na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Čítam to takto celé. Právnici ma už niekoľkokrát poučili, že každé slovíčko v tomto dlhom názve má svoj význam. Takže pre istotu. Urobím to tak, že najprv bude formálna prezentácia a potom sa pokúsim prihlásiť sa do rozpravy, pokiaľ nezlyhá zariadenie. Súčasná legislatívna úprava limitov výdavkov štátneho rozpočtu je z hľadiska svojho cieľa, teda vytvoriť záväzný rámec pre výdavky na verejné služby a zabezpečiť udržateľnosť verejných financií, podľa nášho názoru nepostačujúca. Zákon o štátnom rozpočte stanovuje limit pre výdavky na úrovni 101 % rozpočtovaných výdavkov, pričom 100 % výdavkov je možné prekročiť iba v prípade dodatočných príjmov štátneho rozpočtu, teda bez navýšenia nominálneho schodku alebo zníženia minimálneho prebytku definovaného mimochodom v § 1 zákona. Kapitola všeobecná pokladničná správa a prostriedky z rozpočtu Európskej únie vrátane spolufinancovania však umožňujú prekročiť výdavky ostatných kapitol mimo tento limit. To znamená, aj nad úroveň 101 %, čím strácajú celkové výdavky, celkové príjmy a schodok štátneho rozpočtu definované v § 1 zákona o štátnom rozpočte svoju záväznosť. To znamená, ak si štát vytvorí rezervu 500 miliónov eur na zlé časy, uloží ju v tej všeobecnej pokladničnej správe, vo VPS-ke, a prídu dobré časy, tak štát ich môže minúť aj v tých dobrých časoch. A to je ten problém, ktorý chceme riešiť a verím, že riešime v tomto zákone. Chcem ešte poznamenať, že limit pre nárast výdavkov je percentuálny a aj to, že, rovnako ako dnes hovoril Martin Poliačik, sme pripravení v prípade, že by návrh prešiel do druhého čítania, aj niekoľko týždňov alebo mesiacov teda pracovať na vylepšeniach, tak aby v druhom čítaní prešiel kvalitný návrh zákona, ktorý naozaj bude, nepovolí žiadne priesaky a zabezpečí efektívnu konsolidáciu slovenských verejných financií. Ďakujem zatiaľ za pozornosť.
Šutaj Eštok, Matúš, poslanec NR SR (2021-06-30):
Áno, tak vystúpim ja.
Glváč, Martin, podpredseda NR SR (2019-03-26):
Ďakujem. Ďalší v rozprave, pán poslanec Simon, nech sa páči.
Hrnko, Anton, poslanec NR SR (2019-02-06):
Ďakujem. Pani poslankyňa, keď ste hovorili o tej etike, tak myslím, že ste hovorili dnes o vystúpení vášho predsedu. Asi to bolo, komentár na túto časť vášho vystúpenia. Ale nie to by som chcel hovoriť. Prečo vznikli nové logá? Nuž preto, že firma Nike, ktorá sponzoruje hokej, chce, aby ich dresy, ktoré sú v reprezentácii, boli nepredajne nezameniteľné. Štátny znak nie je chránená značka pre firmy. To znamená, že štátny znak si na dres môže dať hocikto. Takže firma Nike nemala príjmy, preto je treba zmeniť logá. Ale k samotným logám. Viete, keď niekto si zoberie hlavu leva a symbolom Čechov je lev, je to normálne. Keď niekto upraví javorový list, ktorý je symbolom Kanady, je to normálne. Keď si niekto dá do vagíny na trojvrší dvojkríž a postaví sa vedľa neho predseda jednej politickej strany a všetci sú vysmiati, nie je to normálne. Nie je to normálne. A preto treba nielen štátny znak, ale aj symbol štátneho znaku, ktorým je tým a národný symbol, ktorým je ten dvojkríž na trojvrší. Ja, toto logo Slovenského zväzu ľadového hokeja nie je preto neprijateľné, že je logo a že chce zameniť štátny znak. Ono je neprijateľný preto, že paroduje štátny znak. Ono je ako keby štátny znak. Ono sa podobá na štátny znak tak, že môže dôjsť k zámene, že je to štátny znak. A to je to, na čo ma vyzval profesor Marsina, vy ako historička asi viete, kto je profesor Marsina, aby som niečo s tým robil. Proti tomu protestovala slovenská heraldická komisia, teda spoločnosť. Proti tomu protestovala katedra pomocných vied historických, profesor Novák tam je, ktorý je asi najlepším heraldikom na Slovensku. Proti tomu... (Prerušenie vystúpenia časomerom.)